Brei ’n snoesige warmwatersak -- in een aand | SARIE
Brei ’n snoesige warmwatersak — in een aand	deur Anita Rossouw en Lounette Fourie
Maak jou bed vroegaand lekker warm met ’n warmwatersak. Brei dié slopie en maak joune nog snoesiger.
Jy kan ook die patroon gebruik vir ’n kleinerige kussingoortreksel.
2 x 50 g-bolle handgespinde suiwer Merino wol bestelbaar van Karoo Moon, όf enige chunky breidraad
Heg aan 30 steke en brei weefpatroon as volg:
1e ry: Brei alternatiewelik 3 steke regs en 3 steke aweregs tot end van ry.
2e en 3e ry: Brei soos steke voorkom.
Vlg 3 rye: Brei omgekeerde van eerste 3 rye sodat blokkies vorm.
Hierdie 6 rye vorm die patroon. Brei ’n strook van sowat 75 cm lank. Vou dubbeld en werk synate toe. Hekel ’n lang ketting, neem ’n grootoognaald en ryg dit 10 cm vanaf bo-rand deur om die intrekkoord te maak.